OzLabs/hebrew-wiki-articles huggingface dataset:
ברנדון מקנולטי

ברנדון מקנולטי (באנגלית: Brandon McNulty; נולד ב-2 באפריל 1998) הוא רוכב אופני כביש אמריקאי בקבוצת יו. איי. אי. אמירטס. מקנולטי הוא אלוף העולם בנגד השעון עד גיל 19 לשנת 2016.

== ביוגרפיה ==
מקנולטי נולד בפיניקס. 

ב-2015, ניצח את אליפות ארצות הברית עד גיל 19 בנגד השעון. באליפות העולם שנערכה בריצ'מונד באותה שנה, זכה מקנולטי במדליית הארד במקצה נגד השעון עד גיל 19, 59 שניות מזוכה מדליית הזהב לאו אפלט הגרמני ו-42 שניות מאדריאן קוסטה האמריקאי, זוכה מדליית הכסף.

ב-2016, זכה מקנולטי במדליית הזהב באליפות העולם עד גיל 19 בנגד השעון שהתקיימה בבירת קטר, דוחה. מקנולטי הקדים את מיקל ביירג ב-35 שניות ואת איאן גאריסון האמריקאי ב-53 שניות. 

=== ראלי (2017–2019) ===
ב-2017, הצטרף מקנולטי לקבוצת "ראלי" הקנדית. בשנה הזו השתתף באליפות העולם במקצה עד גיל 23 בנגד השעון וזכה במדליית הכסף, 1:05 דקות ממיקל ביירג המנצח. 

ב-2018, סיים שישי באליפות ארצות הברית בנגד השעון ועשירי במרוץ הכביש באליפות. הוא לא הצליח לשחזר את הישגו משנה קודמת וסיים שמיני באליפות העולם עד גיל 23 בנגד השעון. 

ב-2019, זכה מקנולטי במדליית ארד באליפות העולם עד גיל 23 בנגד השעון, 58 שניות ממיקל ביירג, כשרק שנייה אחת מפרידה בינו לבין איאן גאריסון שזכה במדליית הכסף. באותה עונה ניצח מקנולטי את הטור של סיציליה באיטליה, לאחר שניצח את הקטע הרביעי במרוץ.

=== יו. איי. אי. אמירטס (2020–היום) ===
ב-2020, הצטרף מקנולטי ל-יו. איי. אי. אמירטס מאיחוד האמירויות הערביות. הוא פתח את העונה בוואלטה אה סאן חואן וסיים רביעי את המרוץ, 1:21 דקות מרמקו אוונפול המנצח. לאחר מכן סיים שביעי בוואלטה אה אנדלוסיה, 3:05 דקות מיאקוב פוגלסן המנצח.

== קישורים חיצוניים ==

== הערות שוליים ==

קטגוריה:רוכבי אופניים אמריקאים
קטגוריה:אמריקאים שנולדו ב-1998
קטגוריה:רוכבי אופניים אמריקאים באולימפיאדת טוקיו (2020)
מורשת של מרגלים

מורשת של מרגלים (באנגלית: A Legacy of Spies) הוא רומן ריגול משנת 2017 מאת ג'ון לה קארה. הספר תורגם לעברית על ידי קטיה בנוביץ', בהוצאת כנרת, זמורה-ביתן שיצא לאור בינואר 2018.

פיטר גווילם, תלמידו של ג'ורג' סמיילי ועמיתו הנאמן בשירות החשאי הבריטי, המכוּנה גם 'הכיכר', פרש לחווה המשפחתית שלו בחוף הדרומי של בריטני. כעת הוא מקבל מכתב מהשירות המזמן אותו ללונדון, כשעברוֹ ב רודף אחריו. מבצעי מודיעין שפעם זכו לתהילה בלונדון עומדים להיחקר בידי דור חדש, שלא ידע את המלחמה הקרה. מישהו חייב לשלם על דם חפים מפשע שנשפך בשם המטרה הגדולה.

== רקע ==
"מורשת מרגלים" מהווה גם פריקוול וגם המשכון לרומן "המרגל שחזר מן הכפור" שכתב ג'ון לה קארה. בספר ההוא, סוכן MI6 אלק לימאס, המושפע ממותו של הפעיל שלו קארל רימק במזרח ברלין, מסכים לצאת למשימה אחת אחרונה כדי לנקום באדם שלדעתו הוא רוצחו של רימק, חבר בכיר בשטאזי בשם האנס דיטר מונדט.

במהלך משימתו של לימאס, שמגלה אותו נוסע למזרח ברלין, הוא - יחד עם אהובתו, אוהדת קומוניסטית צעירה בשם ליז גולד - נורית למוות בחומת ברלין. האחראי לשליחתו של לימאס - ראש בקרת המודיעין ויד ימינו של ג'ורג סמיילי, פיטר גווילאם - נמלט ללא פגע.

בריאיון לסדרה של הרדיו הציבורי הלאומי "Fresh Air" ששודרה בארצות הברית ב-5 בספטמבר 2017, אמר לה קארה למנחה טרי גרוס כי אחת הסיבות לכתיבת הרומן הייתה רצונו "למלא תיק על אירופה" בעקבות משאל העם הבריטי ב-2016, שהביא להצבעה בעד עזיבת האיחוד האירופי.<ref name="NPR"></ref>

== עלילה ==
כעת, מבוגר וחי בפנסיה בחווה בבריטניה מולדתו, פיטר גווילאם - המספר את הסיפור בגוף ראשון - זומן למטה MI6 כדי להסביר את מעשיו במהלך מבצע Windfall, משימת הריגול המתוארת בספר "המרגל שחזר מן הכפור". לאחר שנודע כי בנו הבוגר של לימאס, כריסטוף, תובע את ממשלת בריטניה בגין מוות שלא כדין, משמיע גווילאם את מהלך האירועים שהביאו למותו של הסוכן קארל רימק ואיך גווילאם ולימאס פעלו יחד כדי לנסות להציל לא רק את חייו של רימק אלא את חייהם של כמה אזרחים גרמנים אחרים העובדים איתו על מנת לספק מידע מודיעיני לבריטניה.

הספר מתחלף בין זיכרונותיו של גווילאם מהאירועים שקדמו למותו של לימאס לבין ניסיונותיו עכת להפסיק לחוש אשמה על תפקידו; הימנעותו מכריסטוף שרוצה לסחוט אותו; ומאמציו ללמוד היכן נמצא סמיילי, שנעלם לאחר פרישתו.
== ביקורת ==
בכתב העת הגרדיאן כינה הסוקר רוברט מקרום את הרומן "נוקב ומבריק". הסוקר דווייט גרנר מהניו יורק טיימס תיאר את הרומן כ"תוסס".<ref></ref><ref></ref>
==לקריאה נוספת==
* יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 23–28

== קישורים חיצוניים ==
ביקורות
* 
* 
* 

== הערות שוליים ==

קטגוריה:ספרי ג'ון לה קארה
קטגוריה:ספרי 2017
קטגוריה:ספרי ריגול
קטגוריה:המלחמה הקרה בתרבות ובאמנות
עונת 2003/2004 בליגת כדורגל נשים

עונת 2003/2004 בליגת כדורגל נשים הייתה העונה ה-6 של ליגות כדורגל הנשים בישראל תחת אחריות הההתאחדות לכדורגל בישראל. בעונה זו הליגה הופסקה באמצע ולא הוכרזה אלופה.

הליגה עצמה החלה באיחור של שלושה חודשים בשל היעדר תקציבים שהובטחו לקבוצות. גם אחרי שהליגה יצאה לדרך היא הושבתה פעמיים על ידי ראשי הקבוצות לאחר שכל ההבטחות של משרד החינוך וההתאחדות לא קוימו. לאחר הפסקה של חודש הליגה חודשה אך בסופו של דבר הופסקה ללא הכרזה על אלופה.

הליגה הסדירה כללה 12 קבוצות ולפי הפורמט שנקבע היו אמורות לשחק שני סבבים (22 מחזורים). בפועל, הליגה ננטשה במחזור ה-11, כשעדיין לא שוחקו 6 משחקים במסגרת הסיבוב הראשון. הצעה לקיום פלייאוף של 6 הקבוצות הראשונות כדי לקבוע את זהות האלופה נפלה.

אף על פי שלא הוכרזה רשמית כאלופה, מכבי חולון, אלופת העונה הקודמת וזו שהובילה את הליגה כשהופסקה, נבחרה לייצג את המדינה בשלב המוקדמות של ליגת האלופות בכדורגל נשים.

בעונה זו בלטה בחולשתה קבוצת עירוני אריאל כשהפסידה את כל משחקיה ללא הבקעת שער זכות אחד ובממוצע ספיגות הקרוב ל-20 שערים במשחק. התבוסה הגדולה שלה הייתה 0–48 (בתחילה דווח בטעות 0–50) מול מכבי חולון כשסילבי ז'אן מבקיעה 15 שערים במשחק זה בלבד. הקבוצה הובסה גם 0–32 מול אס"א תל אביב כשמיטל דיין מבקיעה 17 שערים.

== טבלת הליגה הסדירה כשהופסקה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|-
|1
|מכבי חולון
|11
|10
|1
|0
|153
|1
|152
|31
|
|-
|2
|אס"א תל אביב
|10
|9
|1
|0
|103
|2
|101
|28
|
|-
|3
|הפועל עירוני פתח תקווה
|11
|8
|0
|3
|80
|16
|64
|24
|
|-
|4
|הפועל באר שבע
|9
|6
|0
|3
|36
|16
|20
|18
|
|-
|5
|עירוני ירושלים
|10
|6
|0
|4
|31
|26
|5
|18
|
|-
|6
|הפועל מרמורק
|10
|5
|1
|4
|58
|34
|24
|16
|
|-
|7
|עירוני חולון
|11
|4
|1
|6
|34
|47
|13-
|13
|
|-
|8
|בית"ר באר שבע
|9
|3
|1
|5
|26
|34
|8-
|10
|
|-
|9
|עירוני בת ים
|10
|3
|1
|6
|33
|47
|14-
|10
|
|-
|10
|בנות סכנין
|9
|2
|0
|7
|12
|45
|33-
|6
|
|-
|11
|בנות הדר יוסף
|9
|1
|0
|8
|14
|93
|79-
|3
|
|-
|12
|עירוני אריאל
|11
|0
|0
|11
|0
|219
|219-
|0
|
|}

==ראו גם==
* גביע המדינה בכדורגל נשים 2003/2004

==קישורים חיצוניים==
* [http://rsssf.com/tablesi/isra-wom04.html Israel (Women) 2003/04], ליגת נשים לעונת 2003–2004 מאתר RSSSF
* [https://www.oocities.org/wsisrael/ws11_0421.html הליגה הלאומית לנשים עונת 2004], דף מארכיון האינטרנט - במקור מ-geocities
* [https://www.oocities.org/wsisrael/main1.html כדורגל נשים בישראל - ארכיון חדשות 2003–2005 - דפים 1-6], אתר מארכיון האינטרנט - במקור מ-geocities
* [https://fs.knesset.gov.il/16/Committees/16_ptv_547690.pdf פרוטוקול מספר 71 דיון בכנסת בנושא מצב כדורגל נשים] באתר הכנסת
* [https://www.nevo.co.il/law_html/law103/maamad2004-03-22.htm פרוטוקול מספר 90 כדורגל נשים – החלטות ועדת אופיר כץ לקביעת אמות מידה לחלוקת כספי המועצה להסדר ההימורים בספורט] באתר נבו
* 
* 
* 
* 
* 

== הערות שוליים ==

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:2003 בישראל: כדורגל
קטגוריה:2004 בישראל: כדורגל
מריאן קלפטיאנו

קלפטאנו, שלישי מימין בשורה האמצעית
מריאן קלפטיאנו (ברומנית: Marian Calafeteanu; נולד ב-8 בנובמבר 1965 בקראיובה שברומניה) הוא כדורגלן עבר רומני, ששיחק בעמדת הקשר שמאלי.

==קריירה==
קלפטיאנו התחיל את הקריירה שלו באוניברסיטטה קראיובה מליגת העל הרומנית, בה שיחק במשך 4 עונות. בעונת 1989–1990 עבר לקבוצת אלקטרופוטרה קראיובה ששיחקה בליגה השנייה ברומניה. קלפטיאנו העפיל עם קבוצתו לליגה הבכירה והמשיך בה עד לשנת 1994.

בעונת 1994–1995 הביא אותו המאמן ויטאלי סבצ'נקו להפועל באר שבע מהליגה הלאומית. קלפטיאנו סיים עם קבוצתו במקום השלישי ועם הכרטיס לגביע אופ"א. בעונת 1995–1996 הצטרף לקבוצת מכבי עירוני אשדוד מהליגה הארצית כחלק מבניית קבוצה שתתמודד על העלייה ללאומית. קלפטאנו סיים את העונה עם קבוצתו במקום ה-5 וללא כרטיס העלייה. בעונה שלאחר מכן המשיך בעירוני אשדוד ובסוף העונה חגג איתה את החזרה לליגה הלאומית.

בעונת 1997–1998 חזר לקבוצת אלקטרופוטרה קראיובה שכבר שיחקה בליגה השנייה ברומניה ובסוף העונה פרש ממשחק בגיל 33. קלפטיאנו משמש כיום כמאמן במחלקת הנוער של אוניברסיטטה קראיובה.

==קישורים חיצוניים==

* [https://www.youtube.com/watch?v=OUlablNgmp8 קלפטאנו מבקיע מול הפועל חיפה], בערוץ "youtube"
* [https://www.footballdatabase.eu/en/player/details/301566-marian-calafeteanu פרופיל], באתר "footballdatabase"

== הערות שוליים ==

קטגוריה:קשרי כדורגל רומנים
קטגוריה:כדורגלני אוניברסיטת קראיובה
קטגוריה:כדורגלני הפועל באר שבע
קטגוריה:כדורגלני מכבי עירוני אשדוד
קטגוריה:כדורגלני הפועל בת ים
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1965
מפרצון סטרווינסקי

מפרצון סטרווינסקי (באנגלית: Stravinsky Inlet) הוא מפרצון מכוסה קרח, הממוקם בדרום האי אלכסנדר שבאנטארקטיקה.

המפרצון ממוקם בין חצי האי שוסטקוביץ' וחצי האי מונטוורדי.

== היסטוריה ==
=== גילוי ומיפוי המפרצון ===

המפרצון מופה לראשונה על ידי מחלקת "הסקרים מעבר לים" (Overseas Surveys) של הממלכה המאוחדת בהתבסס על תצלומי לוויין שצולמו על ידי הסוכנות הלאומית לאווירונאוטיקה של ארצות הברית (U.S. National Aeronautics) וסוכנות החלל של ארצות הברית (Space Administration); המיפוי בוצע בשיתוף פעולה עם הסקר הגאולוגי של ארצות הברית.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקראת על שמו של המלחין הצרפתי (יליד רוסיה) איגור סטרווינסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:14686 מפרצון סטרווינסקי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132254 מפרצון סטרווינסקי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14129&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון סטרווינסקי] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=14048 מפרצון סטרווינסקי] באתר marineregions

== הערות שוליים ==

קטגוריה:איגור סטרווינסקי
קטגוריה:ארץ אלכסנדר: מפרצונים
חצי האי שוסטקוביץ'

חצי האי שוסטקוביץ (באנגלית: Shostakovich Peninsula) הוא חצי האי מכוסה קרח, בדרום האי אלכסנדר, שבאנטארקטיקה. 

חצי האי ממוקם צפונית למפרצון סטרווינסקי, ובולט לתוך מדף הקרח באך.

שיא גובהו של חצי האי - 327 מטרים מעל פני הים.

חצי האי שוסטקוביץ' הוא אחד משמונת חצאי האי שבאי אלכסנדר.

== היסטוריה ==
=== גילוי ומיפוי חצי האי ===

חצי האי מופה לראשונה על ידי מחלקת "הסקרים מעבר לים" (Overseas Surveys) של הממלכה המאוחדת בהתבסס על תצלומי לוויין שצולמו על ידי הסוכנות הלאומית לאווירונאוטיקה של ארצות הברית (U.S. National Aeronautics) וסוכנות החלל של ארצות הברית (Space Administration); המיפוי בוצע בשיתוף פעולה עם הסקר הגאולוגי של ארצות הברית.

המיפוי עודכן בהתבסס על ידי תצלומי לוויין לנדסאט של ארצות הברית בינואר 1973.

=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים של בריטניה.

חצי האי נקרא על שמו של המלחין הרוסי דמיטרי שוסטקוביץ'; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:13773 חצי האי שוסטקוביץ'] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13216&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי שוסטקוביץ'] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25596168 מפת אזור חצי האי שוסטקוביץ']
* [https://www.meteoblue.com/en/weather/current/shostakovich-peninsula_antarctica_6625245 מזג אוויר נוכחי מעודכן בחצי האי שוסטקוביץ']
** [https://www.meteoblue.com/en/weather/14-days/shostakovich-peninsula_antarctica_6625245 תחזית מזג אוויר עדכנית ארוכת טווח עבור חצי האי שוסטקוביץ']
** [https://www.meteoblue.com/en/weather/archive/yearcomparison/shostakovich-peninsula_antarctica_6625245 נתוני מזג אוויר היסטוריים עבור חצי האי שוסטקוביץ']

== הערות שוליים ==

קטגוריה:דמיטרי שוסטקוביץ'
שוסטקוביץ'
קטגוריה:רוסיה והאזור האנטארקטי
הר ליסט

הר ליסט (באנגלית: Mount Liszt) הוא הר מכוסה שלג בחצי האי בטהובן בדרום-מערב האי אלכסנדר, שבאנטארקטיקה. 

ההר ממוקם מצפון-מזרח להר גריג. 

גובהו של ההר 600 מטרים מעל פני הים.

== היסטוריה ==
=== גילוי ומיפוי ההר ===

ההר מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

המיפוי עודכן בהתבסס על ידי תצלומי לוויין לנדסאט של ארצות הברית בינואר 1973.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של המלחין ההונגרי פרנץ ליסט; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:8902 הר ליסט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8521&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ליסט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:פרנץ ליסט
ליסט
הדיוויזיה ה-15 (בריטניה)

הדיוויזיה ה-15 של הצבא הבריטי (הסקוטית) הייתה דיוויזיה בריטית אשר לחמה במלחמות העולם.

==היסטוריה==
===מלחמת העולם הראשונה===
סמל הדיוויזיה במלחמת העולם הראשונה
בספטמבר 1914 גויסה הדיוויזיה כחלק מהצבא החדש והחלה באימונים, וביולי 1915 נשלחה הדיוויזיה לצרפת. הדיוויזיה ללחמה בקרבות השונים בחזית המערבית, ובכלל זה קרב לוס, הקרב על הסום, קרב אראס, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

===מלחמת העולם השנייה===
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-52 הוקמה הדיוויזיה ה-15 (הסקוטית). עם פרוץ מלחמת העולם השנייה גויסה הדיוויזיה, אך היא לא נשלחה לצרפת ונותרה בבריטניה. באמצע יוני 1944 נחתו כוחות הדיוויזיה בפיקודו של גורדון הולמס אלכסנדר מקמילן בצרפת כחלק מהקורפוס ה-8, ולאחר מכן לחמו בקרבות הקשים על קן בנורמנדי, ובכלל זה מבצע אפסום ומבצע גודווד. בספטמבר 1944 השתתפו כוחות הדיוויזיה בשחרור בלגיה, ולאחר מכן השתתפו במבצע מרקט גארדן ובמבצע פסיון, שבה שוחררה צפון בראבנט. לאחר מכן לחמה הדיוויזיה בקרבות הקשים בגרמניה עד סוף המלחמה, וב-10 באפריל 1946 פורקה הדיוויזיה.

==קישורים חיצוניים==
* [http://www.1914-1918.net/15div.htm הדיוויזיה ה-15]

קטגוריה:עוצבות בריטיות שלחמו בחזית המערבית במלחמת העולם הראשונה
15
15
מיקל ביירג

מיקל ביירג (בדנית: Mikkel Bjerg; נולד ב-3 בנובמבר 1998) הוא רוכב אופני כביש דני בקבוצת יו. איי. אי. אמירטס. ביירג הוא אלוף העולם בנגד השעון עד גיל 23 בשנים 2017–2019. עקב כך, ביירג הוא גם שיאן הניצחונות במקצה זה באליפות. בנוסף לכך, ביירג הוא גם מחזיק שיא השעה הדני.

== ביוגרפיה ==
ביירג נולד בבירת דנמרק קופנהגן.

ב-2016, התחרה ביירג באליפות העולם עד גיל 19, הוא זכה במדליית הכסף במקצה נגד השעון, 35 שניות אחרי ברנדון מקנולטי המנצח. במקצה הכביש, לא סיים את המרוץ. 

ב-2017, זכה ביירג במדליית כסף באליפות אירופה עד גיל 23 בנגד השעון, לאחר שהגיע 2 שניות אחרי קספר אסגרן, זוכה במדליית הזהב. בספטמבר, השתתף ביירג באליפות העולם וזכה במדליית הזהב באליפות בנגד השעון עד גיל 23, מקדים את ברנדון מקנולטי האמריקאי ב-1:05 דקות ואת קורנטיין ארמנו הצרפתי ב-1:16 דקות.

=== האגנס ברמן אקסון (2018–2019) ===
ביירג בפעולה, אליפות העולם לנגד השעון עד גיל 23, 2018
ב-2018, עבר לקבוצת האגנס ברמן אקסון האמריקאית מדרג הפרו קונטיננטל. באותה שנה, סיים ביירג שני באליפות דנמרק בנגד השעון, 25 שניות אחרי מרטין טופט מאדסן המנצח. ב-24 בספטמבר, ניצח ביירג בפעם השנייה ברציפות את אליפות העולם בנגד השעון עד גיל 23 וזכה במדליית הזהב, מקדים את ברנט ואן מור הבלגי ב-33 שניות, ובן קבוצתו מת'יאס נורסגאד ב-38 שניות. 

ב-2019, סיים חמישי באליפות דנמרק בנגד השעון, 1:27 דקות אחרי קספר אסגרן המנצח. הוא זכה שוב במדליית הכסף באליפות אירופה, 11 שניות אחרי בן ארצו, יוהאן פרייס פטרסן. ב-24 בספטמבר, הפך לשיאן הניצחונות באליפות העולם עד גיל 23 בנגד השעון לאחר שזכה במדליית הזהב השלישית שלו, מקדים את שני האמריקאים איאן גאריסון ב-27 שניות וברנדון מקנולטי ב-28 שניות. 

=== יו. איי. אי. אמירטס (2020–היום) ===
ב-2020, הצטרף ליו. איי. אי. אמירטס מאיחוד האמירויות הערביות.

== קישורים חיצוניים ==

 

== הערות שוליים ==

קטגוריה:רוכבי אופניים דנים
קטגוריה:דנים שנולדו ב-1998
המוסד לתקינה בחשבונאות פיננסית

המוסד לתקינה בחשבונאות פיננסית (באנגלית: Financial Accounting Standards Board; ראשי תיבות: FASB) הוא גוף אמריקאי פרטי ללא מטרות רווח שמטרתו היא לבסס ולשפר עקרונות חשבונאיים מקובלים בארצות הברית, עקרונות אלו מכונים בשם: "US GAAP". הוועדה לניירות ערך ולבורסות האמריקאית הגדירה את ה-FASB כארגון האחראי לקביעת התקנים החשבונאיים עבור חברות ציבוריות בארצות הברית. ב-1 ביולי 1973 החליף ה-FASB את הוועדה לעקרונות חשבונאים (APB) שהייתה גוף אשר השתייך ללשכת רואי החשבון האמריקאית (AICPA).

תקני החשבונאות שמפרסם ה-FASB משמשים ארגונים רבים הכוללים מוסדות תקינה רבים ברחבי העולם וביניהם גם לשכת רואי החשבון האמריקאית (AICPA).

== רקע ==
בתחילת 1970 נשיא לשכת רואי החשבון האמריקאית, מארשל אמסטרונג, מינה קבוצה של 7 אנשים (אשר כונתה "ועדת החיטה") לבחון את הארגון והפעילות של הוועדה לעקרונות חשבונאים (APB) במטרה לבדוק איזה התאמות צריך לעשות על מנת שיהיה ניתן להגיע לתוצאות מדויקות יותר ומתוזמנות יותר בדיווחים החשבונאים של החברות בארצות הברית. מסקנות הוועדה פורסמו במרץ 1927 וכללו, בין השאר, הצעה להקמת גוף תקינה חשבונאית אשר יהיה נפרד ובלתי תלוי מפירמות מקצועיות אחרות. ה-FASB נועד להיות גוף אשר החברים בו עושים את עבודתם במשרה מלאה בשביל להבטיח השתתפות מעמיקה ואובייקטיבית ככל הניתן ובשביל לוודא שהחברים אינם מושפעים ממניעים פוליטיים/פרטיים כלשהם.

בשנת 1973 פרסמה הוועדה לניירות ערך ולבורסות האמריקאית מסמך שקובע כי לפרסומי ה-FASB יש "תמיכה סטטוטרית משמעותית", זאת גם השנה שבה פורסם התקן הראשון של ה-FASB.

===חוק סרבנס-אוקסלי===
ביולי 2002 נחקק חוק סרבנס-אוקסלי אשר מטרתו היא להגן על משקיעים ובעלי עניין אחרים על ידי שיפור האמינות והדיוק של הדיווחים הכספיים של החברות בארצות הברית. החקיקה גם הובילה להקמת המועצה לפיקוח על הביקורת בחברות ציבוריות (PCAOB) וכללה עמלות ממנפיקי ניירות ערך ל-FASB.

== מבנה ==
ה-FASB ממוקם בקונטיקט וחברים בו 17 משתתפים במשרה מלאה כאשר אחד מהם מהווה היו"ר אשר ממונה על ידי המוסד לחשבונאות פיננסית (FAF). הקדנציה של היו"ר נמשכת 5 שנים כאשר ישנה אפשרות הארכה של שנה נוספת.

הקריטריונים להיבחר כחבר ב-FASB כוללים, בין השאר, כישורים וניסיון פרקטי בתחומי החשבונאות, ההשקעות והתכנון הפיננסי. חברי המוסד כוללים אנשי עסקים, אקדמאיים, משפטנים וסוכנים ממשלתיים.

בנוסף ל-17 החברים במוסד, ישנו צוות של כ-60 עובדים אשר תומכים בפעילות השוטפת של ה-FASB.

הגוף שאחראי על פיקוח על ה-FASB נקרא המוסד לחשבונאות פיננסית (FAF) והוא זה שבוחר את חברי המוסד. חברי המוסד לחשבונאות פיננסית נבחרים בתהליך שמעורבים בו מספר ארגונים מתחומי ההשקעות, חשבונאות והעסקים ובנוסף מוערבים בו גם גופים ממשלתיים. הגוף שמממן את ה-FASB נקרא מועצת תקני החשבונאות הממשלתית (GASB).

== המסגרת המושגית ==
המסגרת המושגית של ה-FASB פורסמה ב-1973 והיא מהווה סט של חוקים וכללים אשר מטרתם לדון ולפתור בבעיות שעולות בעת יישום תקני החשבונאות שמפרסם ה-FASB, יש המתייחסים למסגרת המושגית כמאין "חוקה" חשבונאית. המסגרת מתארת את העומד מאחורי השיקולים של המוסד כאשר הוא מנסח תקנים חדשים.

== קישורים חיצוניים ==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שוק ההון האמריקאי
קטגוריה:תקני חשבונאות
הקורפוס ה-12 (בריטניה)

הקורפוס ה-12 של הצבא הבריטי היה קורפוס בריטי אשר במהלך מלחמת העולם הראשונה לחם בחזית המקדונית, ובמהלך מלחמת העולם השנייה לחם בחזית המערבית.

==היסטוריה==
===מלחמת העולם הראשונה===
הקורפוס הוקם בצרפת ב-8 בספטמבר 1915 בפיקודו של הנרי פולר וילסון, ובנובמבר 1915 הועבר הקורפוס מהחזית המערבית לחזית המקדונית כדי לתגבר את כוחות מדינות ההסכמה בחזית, והיה חלק מארמיית סלוניקי הבריטית. במסגרת זו לחם הקורפוס בקרב דויראן השני שהסתיים בתבוסה בריטית. בספטמבר 1918 במסגרת מתקפת הווארדאר של כוחות מדינות ההסכמה, כלל הקורפוס את הכוחות הבריטיים בגזרה המערבית של אגם דויראן ובמהלך קרב דויראן השלישי ספגו כוחותיו אבדות כבדות ולא עלה בידם לפרוץ את קווי הבולגרים. לאחר חתימת שביתת הנשק של סלוניקי עם ממלכת בולגריה והפסקת האש של מודרוס עם האימפריה העות'מאנית פסקה הלחימה ופולר וילסון מונה למפקד כוחות מדינות ההסכמה בחצי האי גליפולי ובאזור הבוספורוס. ב-11 בפברואר 1919 פורק הקורפוס, ווילסון מונה למפקד כוחות הצבא הבריטי בחזית המקדונית ובחזית הים השחור.

===מלחמת העולם השנייה===
ביולי 1940 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-56 והדיוויזיה ה-45. ביוני 1944 נשלח הקורפוס לצרפת, שם לחם במהלך המערכה בנורמנדי, ובכלל זה נטל חלק במערכה סביב העיר קן ובקרב פאלז. בספטמבר 1944 השתתף הקורפוס גם במבצע מרקט גארדן הכושל בהולנד, ולאחר מכן נטל חלק בקרבות בגרמניה עד סוף המלחמה.

==מפקדים==
===מלחמת העולם הראשונה===
* הנרי פולר וילסון (ספטמבר 1915 – פברואר 1919)

===מלחמת העולם השנייה===
* אנדרו ת'ורן (יוני 1940 – אפריל 1941)
* ברנרד מונטגומרי (אפריל 1941 – נובמבר 1941)
* ג'יימס גאמל (נובמבר 1941 – ספטמבר 1942)
* מונטגיו סטופפורד (נובמבר 1942 – נובמבר 1943)
* ניל ריצ'י (דצמבר 1943 – מאי 1945)

קטגוריה:החזית המקדונית במלחמת העולם הראשונה
קטגוריה:זירת מערב אירופה במלחמת העולם השנייה
קטגוריה:גייסות בריטיים במלחמת העולם השנייה
קטגוריה:גייסות בריטיים במלחמת העולם הראשונה
אלדד ציטרין

אלדד ציטרין (נולד ב-20 בנובמבר 1980) הוא מפיק מוזיקלי, פזמונאי, זמר-יוצר, מלחין ומוזיקאי ישראלי.

== ביוגרפיה ==
אלדד ציטרין נולד בתל אביב בשכונת תל ברוך, ישראל לדינה וצבי ציטרין, למד בתיכון לאמנויות תלמה ילין. צעדיו המוזיקליים הראשוניים של ציטרין החלו באשר היותו בן 5 כאשר החל בשיעורי לימוד פסנתר. בשנת 1999, התגייס ציטרין לתזמורת חיל האוויר כנגן סקסופון בניהולו המוזיקלי של אריה וולניץ.

ב-2015 השתתף בהלחנת פסקול סדרת הטלוויזיה "איפה אתה חי?".

ב-2016 הוציא יחד עם הזמרת אירית דקל את האלבום "Last of Songs", הכולל חידוש לשירי בלוז וג'אז אמריקאים מתחילת ומאמצע המאה ה-20.

ב-2017 הוציא ציטרין את אלבומו השני, "אוויר לעוד שנים". האלבום מורכב משני חלקים; החלק ראשון מורכב מ-11 שירים שנכתבו, בוצעו והופקו על ידי ציטרין, ואילו החלק השני כולל 12 נעימות פסנתר אינסטרומנטליות. באותה השנה, הוציא את אלבום נעימות הפסנתר האינסטרומנטלי, "A Train View".

ב-2018 הוציא את המיני-אלבום "Three Old Words".

עיבד והפיק 2 שירים מצליחים של ביני לנדאו – "קדם", ו"מסע".

ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים.<ref></ref>

ב-6 ביוני 2024 הוציא לאור את אלבומו הרביעי, "בדרך אלי", שהופק בשיתוף ניר מימון. האלבום כולל 8 רצועות ומתואר כאלבום אלקטרופופ, וכאלבום הראשון מתוך טרילוגיית אלבומים.<ref></ref>

== דיסקוגרפיה ==
=== אלבומי אולפן ===
*Last of Songs – עם אירית דקל (הליקון, 2016)
* אוויר לעוד שנים (לב גרופ מדיה, 2017)
* A Train View (הליקון, 2017)
* בדרך אלי (D-Music, 2024)

=== מיני-אלבומים ===
*Three Old Words (לב גרופ מדיה, 2018)

== קישורים חיצוניים ==
* 

* 
* 

==הערות שוליים==

קטגוריה:מפיקים מוזיקליים ישראלים
קטגוריה:פסנתרנים ישראלים
קטגוריה:סקסופוניסטים ישראלים
קטגוריה:זמרים-יוצרים ישראלים
קטגוריה:פזמונאים ישראלים
קטגוריה:תל אביב-יפו: אישים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:בסיסטים ישראלים
קטגוריה:בוגרי תלמה ילין
קטגוריה:נגני תזמורת חיל האוויר
קטגוריה:ישראלים שנולדו ב-1980
פייר לאטור

פייר רוז'ה לאטור (בצרפתית: Pierre Roger Latour; נולד ב-12 באוקטובר 1993) הוא רוכב אופני כביש צרפתי בקבוצת קבוצת טוטאל אנרז'י. לאטור הוא מנצח קטגוריית הרוכב הצעיר בטור דה פראנס לשנת 2018 ואלוף צרפת בנגד השעון בשנים 2017–2018.

== ביוגרפיה ==
בתור חובבן, סיים לאטור במקום השישי בטור דה ל'אווניר בשנת 2014, 2:25 דקות ממיגל אנחל לופס המנצח. 

=== AG2R La Mondiale (2015–2020) ===
ב-2015, הפך למקצוען ביחד עם הצטרפותו לקבוצת AG2R La Mondiale. ההישג הראשון שלו בעונה זו היה מקום שביעי באטואל דה בסאז'. ביוני, סיים שלישי ברוט דו סוד, 41 שניות מאלברטו קונטדור המנצח. ביולי, סיים שביעי בטור של אוסטריה. לאטור סיים בעשירייה הראשונה גם בוואלטה אה בורגוס, כשסיים במקום החמישי, וגם בטור ד'לאן כשסיים שלישי, לאחר שניצח את הקטע הרביעי במרוץ.

ב-2016, פתח את העונה במרוץ אטואל דה בסאז' ושוב סיים שביעי את המרוץ, כשניצח את קטגוריית הנקודות במרוץ. במרץ, סיים שני במרוץ קריטריום אינטרנשיונל, 37 שניות אחרי טיבו פינו המנצח וניצח את קטגוריית הרוכב הצעיר במרוץ. הוא ניצח את קטגוריית הרוכב הצעיר בטור דה רומאנדי, כשסיים במקום ה-12 הכללי. הוא סיים שוב שלישי בטור ד'לאן ואחר כך נבחר לראשונה לגרנד טור, כאשר השתתף בוואלטה אספנייה. בקטע ה-20, היה חלק מקבוצת בריחה ששרדה עד הסיום, לבסוף הגיע לספרינט סיום בעלייה מול דרווין אטאפומה, גבר עליו, וניצח את השלב. באוקטובר, סיים במקום העשירי במונומנט ג'ירו די לומברדיה. 

ב-2017, לאטור שוב פתח את עונתו במרוץ אטואל דה בסאז' וסיים רביעי במרוץ. הוא סיים חמישי בקלאסיקת ארדש וסיים שלישי במרוץ החד יומי "הטור של פיניסטרה". לאחר מכן ניצח בפעם הראשונה את אליפות צרפת בנגד השעון וניצח שוב את קטגוריית הרוכב הצעיר בטור דה רומאנדי. כל התוצאות האלו הובילו אותו להיבחר בפעם הראשונה לטור דה פראנס, התוצאה הבכירה שלו במרוץ הייתה מקום 15 בקטע ה-12 וה-13, והוא סייע לבן קבוצתו רומן בארדה לסיים שני את המרוץ. לקראת סוף העונה, סיים תשיעי במילאנו–טורינו ושישי במרוץ הנג"ש החד יומי "Chrono des Nations".

ב-2018, ערך לאטור עונה דומיננטית מאוד. הוא סיים שלישי בוולטה אה קטלוניה, כשניצח את קטגוריית הרוכב הצעיר במרוץ. לאטור סיים במקום השמיני בטור דה רומאנדי ובמקום השביעי בדופינה ליברה, כשבמרוץ האחרון ניצח גם את קטגוריית הרוכב הצעיר. הוא הגן על תוארו כאלוף צרפת בנגד השעון ונבחר שנית לטור דה פראנס וניצח את קטגוריית הרוכב הצעיר, מקדים את איגן ברנל ב-5:39 דקות ואת גיום מרטן ב-22:05 דקות. לאטור סיים במקום ה-13 הכללי, כשהוא מסייע לרומן בארדה לסיים שישי. באוקטובר, סיים שוב במקום השישי ב"Chrono des Nations". 

ב-2019, סבל בתחילת העונה מפציעה ובעקבות כך החמיץ את רובה. לאחר שחזר, הוא סיים שישי ב. הוא נבחר שנית לוואלטה אספנייה, כשהתוצאה הבכירה שלו במרוץ הייתה מקום 3 בקטע ה-13, 27 שניות אחרי טאדיי פוגאצ'אר ופרימוז' רוגליץ'. באוקטובר התחרה במספר מרוצים באיטליה, כשסיים שביעי בג'ירו דל'אמיליה, 11 בטרה ואלי וארזינה ותשיעי בג'ירו די לומברדיה.

=== טוטאל דיירקט אנרז'י (2021–) ===
ב-3 באוגוסט 2020 פורסם שלאטור חתם בקבוצת טוטאל דיירקט אנרז'י מדרג הפרו טים לשנתיים, ובכך יעזוב את AG2R La Mondiale, בה רכב מתחילת הקריירה, בסוף עונת 2020.

== קישורים חיצוניים ==

 

== הערות שוליים ==

קטגוריה:רוכבי אופניים צרפתים
קטגוריה:צרפתים שנולדו ב-1993
אל-פרעי

טארק אבו כְּוׇיְכּ (בערבית: طارق ابو كويك), ידוע בשם הבמה אל-פרעי (ערבית: الفرعي) הוא זמר, ראפר, פזמונאי, מתופף ומפיק מוזיקלי ירדני-פלסטיני. הוא חבר בלהקות 47סול (47 سول) ושאמסטפ וחבר לשעבר של להקת אל מורבע (المربّع). מאז 2012 שחרר אל-פרעי ארבעה אלבומי סולו.

== השקפותיו הפוליטיות ==
אל-פרעי מבקש לא להיות מתויג כאמן מחאה. בריאיון לכתב העת "Scenenoise"<ref></ref> אמר: "אני לא אקטיביסט, אני ראפר". עם זאת, הוא נצפה בעבר עם סטיקר של תנועת ה-BDS על הגיטרה שלו בהופעותיו; הוא הוריד אותו בהמשך, וטען שאין הוא בטוח כי גישת התנועה היא הנכונה לפתרון הסכסוך.

== דיסקוגרפיה ==
* סות מן ח'שב (2012)
* פרע אלמודאח'ל (2012)
* כמאן דפשה (2014)
* אלרג'ל אלח'שבי (2017)

== קישורים חיצוניים ==
* 

== הערות שוליים ==

קטגוריה:מוזיקאים ירדנים
קטגוריה:ראפרים פלסטינים
קטגוריה:פלסטינים שנולדו ב-1983
גרגורי בימן

גרגורי "גרג" בימן (באנגלית: Gregory "Greg" Beeman; נולד ב-1962 בהונולולו, הוואי, ארצות הברית) הוא מפיק ובמאי קולנוע וטלוויזיה אמריקאי.

== פרסים ==
{| class="wikitable"
|+פרסים
!פרס
!קטגוריה
!תוצאה
|-
|פרס איגוד הבמאים האמריקני
|הישג בימוי יוצא מן הכלל
|
|-
|פרס אמי לבידור בפריים-טיים
|
|
|}

== פילמוגרפיה ==
=== קולנוע ===
{| class="wikitable"
|+
!שנה
!סרט
!קרדיט
!הערות
|-
|1988
|נהיגה במבחן
|במאי
|
|-
|1990
|Tales of the Unknown
|במאי, תסריטאי
|
|-
|1992
|Mom and Dad Save the World
|במאי
|
|-
|1995
|Bushwhacked
|במאי
|
|}

=== טלוויזיה ===
{| class="wikitable"
|-
!שנים
!כותרת
!קרדיט
!הערות
|-
| rowspan="2" |1986
|The Richest Cat in the World
|במאי
|סרט טלוויזיה
|-
|Little Spies
|במאי
|סרט טלוויזיה
|-
|1995
|מותק, הילד השתגע 3
|במאי
|סרט טלוויזיה
|-
|1997
|Under Wraps
|במאי
|סרט טלוויזיה
|-
|1998
|Brink!
|במאי
|סרט טלוויזיה
|-
|1999
|Horse Sense
|במאי, מפיק
|סרט טלוויזיה
|-
|2000
|Miracle in Lane 2
|במאי, מפיק
|סרט טלוויזיה
|-
|2000
|The Ultimate Christmas Present
|במאי
|סרט טלוויזיה
|-
|2002
|A Ring of Endless Light
|במאי, מפיק
|סרט טלוויזיה
|}
{| class="wikitable"
|-
!שנים
!כותרת
!קרדיט
!הערות
|-
|1988–1993
|שנות הפלא
|במאי
|3 פרקים
|-
|1991–1992
|אירי, אינדיאנה
|במאי
| rowspan="2" |פרק אחד
|-
| rowspan="2" |1993–1994
|The Adventures of Brisco County, Jr.
|במאי
|-
|Harts of the West
|במאי
|2 פרקים
|-
| rowspan="2" |1995–1996
|Nowhere Man
|במאי
|פרק אחד
|-
|Strange Luck
|במאי
|2 פרקים
|-
|1995–2005
|ג'אג
|במאי
|11 פרקים
|-
|1996–1999
|סנטינל
|במאי
|
|-
|1996–2001
|נאש ברידג'ס
|במאי, מפיק
|18 פרקים
|-
|1998–2000
|משטר צבאי
|במאי
|4 פרקים
|-
|1999–2000
|The Strip
|במאי
|
|-
|1999–2002
|פרובידנס
|במאי
|2 פרקים
|-
|2000
|I Spike
|במאי
|
|-
|2000
|עיר המלאכים
|במאי
|
|-
|2000
|Secret Agent Man
|במאי
|פרק אחד
|-
|2001–2002
|פילי
|במאי
|
|-
|2009–2010
|מלרוז פלייס
|במאי, מפיק בפועל
|16 פרקים
|-
|2010
|ריזולי ואיילס
|במאי
| rowspan="5" |פרק אחד
|-
|2010-הווה
|שוטרים בדם
|במאי
|-
| rowspan="3" |2010–2011
|הסנגורים
|במאי
|-
|הבלתי רגילים
|במאי
|-
|ממפיס ביט
|במאי
|-
| rowspan="2" |2011
|השמיים נופלים
|במאי, מפיק
|17 פרקים
|-
|עד עצם היום הזה
|במאי
| rowspan="3" |פרק אחד
|-
| rowspan="2" |2012–2013
|טאצ'
|במאי
|-
|וגאס
|במאי
|-
|2012–2014
|תפיסה
|במאי
|6 פרקים
|-
|2014
|הספינה האחרונה
|במאי
|פרק אחד
|-
|2015–2016
|גיבורים: התחייה
|במאי
|2 פרקים
|-
|2015 - 2017
|לוציפר
|במאי
|4 פרקים
|-
|2015
|דו"ח מיוחד
|במאי, מפיק בפועל
|6 פרקים
|-
|2016
|אמריקן גותיק
|במאי, מפיק בפועל
|13 פרקים
|-
| rowspan="4" |2017
|כאילו אין מחר
|במאי
| rowspan="4" |פרק אחד
|-
|גן חיות 
|במאי
|-
|המושיעים
|במאי
|-
|מידנייט, טקסס
|במאי
|-
|2017 - 2019
|S.W.A.T.{{D}}
|במאי
|2 פרקים
|-
|2018
|הטירון
|במאי
| rowspan="5" |פרק אחד
|-
| rowspan="2" |2019
|מכושפות: הדור החדש
|במאי
|-
|היצור מן הביצה
|במאי
|-
| rowspan="3" |2020
|ננסי דרו
|במאי
|-
|באטוומן
|במאי
|-
|סטארגירל
|במאי
|2 פרקים
|}

== קישורים חיצוניים ==
* [http://gregbeeman.blogspot.com/ הבלוג של בימן]
* 

קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1962
הרי לאסוס

הרי לאסוס (באנגלית: Lassus Mountains) הם רכס הרים בצפון-מערב האי אלכסנדר, שבאנטארקטיקה. 

אורכו של הרכס 28 קילומטרים; רוחבו 6 קילומטרים.

הרכס ממוקם מדרום לקרחון פלסטרינה ולהרי האבר; ומצפון למפרצון היידן.

הרכס מתנשא מעל מפרץ לאזארב.

גובהו של הרכס 2,100 מטרים מעל פני הים.

== היסטוריה ==
=== גילוי ומיפוי הרכס ===

הרכס נצפה לראשונה ב-9 בינואר 1821 על ידי משלחת החקר הרוסית בפיקודו של פביאן גוטליב פון בלינגסהאוזן.

הרי הרכס צולמו מאוויר לראשונה בשנת 1936 על ידי המשלחת הבריטית אל ארץ גרהאם. בעקבות צילום זה ההרים מופו (בטעות) כחלק מרכס הרי האבר.

הרכס מופה לראשונה בצורה יסודית בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים של בריטניה.

הרכס נקרא על שמו של המלחין הבלגי אורלנדו לאסוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:8568 הרי לאסוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8171&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי לאסוס] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/lassus_mountains מחשבון מרחקים - המרחק מהרי לאסוס לאתרים סמוכים]

== הערות שוליים ==

לאסוס
בריט אסומבאלונגה

בריט קורטי אסומבאלונגה (בצרפתית: Britt Curtis Assombalonga; נולד ב-6 בדצמבר 1992) הוא כדורגלן מהרפובליקה הדמוקרטית של קונגו, המשחק בעמדת החלוץ באנטליהספור מליגת העל הטורקית.

==קריירת מועדונים==
אסומבאלונגה התחיל את הקריירה שלו במחלקת הנוער ווטפורד, בה סיים כמלך שערי הקבוצה בעונת . בנובמבר הושאל לוואלדסטון. ב-3 בדצמבר, הבקיע את שער הבכורה שלו בקבוצה במשחק הליגה נגד קונקורד ריינג'רס. במדי ואלדסטון כבש 11 שערים ב-16 משחקים. ב-4 בפברואר, חזר לווטפורד אך עבור ימים אחדים הושאל לבריינטרי טאון לחודש.

ב-17 במרץ 2012 אסומבאלונגה, ערך את הופעת הבכורה שלו במדי ווטפורד בתיקו 0-0 נגד קובנטרי סיטי. באוגוסט הושאל לחודש לסאות'אנד יונייטד לחודש. במהלך החודש, רשם 5 שערים ו-5 משחקים ולבסוף הוחלט להאריך את תקופת השאלתו עד ל-3 בינואר 2013, וזמן קצר לפי תום החוזה הוחלט להשאירו עד לסיום העונה.

ב-31 ביולי 2013, אסומבאלונגה חתם בפיטרבורו יונייטד מהפוטבול ליג הראשונה. במשחק הפתיחה של העונה, רשם את הופעת הבכורה שלו בקבוצה, בניצחון 0–1 נגד סווינדון טאון, בה גם כבש את שער הבכורה שלו בקבוצה. אסומבאלונגה, כבש בניצחון 1–3 נגד צ'סטרפילד במסגרת גמר פרס הפוטבול ליג.

ב-6 באוגוסט 2014, אסומבאלונגה חתם בנוטינגהאם פורסט. 10 ימים לאחר מכן, כבש את שתי שעריו הראשונים במדי הפורסט במשחק הליגה נגד בולטון ונדררס. ב-11 בפברואר 2015, אסומבאלונגה נפצע בברכו ונעדר למעלה משנה מהמגרשים. ב-19 באפריל 2016, אסומבאלונגה חזר למגרשים כאשר נכנס מחליף בדקה ה-84, במהלך משחק הליגה נגד בלקברן רוברס. ב-7 במאי, כבש את שער הבכורה שלו מאז שחזר למגרשים. ב-2 בספטמבר, חתם על חוזה שמשאיר אותו בפורסט נגד סוף עונת .

ב-17 באוגוסט 2017, אסומבאלונגה חתם במידלסברו תמורת 15 מיליון פאונד, ובכך הפך לכדורגלן היקר בתולדות המועדון.

ב-29 בינואר 2023 חתם בווטפורד.

ב-8 באוגוסט 2023 חתם באנטליהספור הטורקית בהעברה חופשית.

==קריירה בינלאומית==
אף על פי שאת רוב שנות חייו העביר בממלכה המאוחדת, אסומבאלונגה בחר לייצג את הרפובליקה הדמוקרטית של קונגו, מולדתו. למרות ההצהרה, נאלץ לדחות מספר זימונים לנבחרת עקב סיבות שונות.

ב-27 במרץ 2018, אסומבאלונגה ערך את הופעת הבכורה שלו בנבחרת בהפסד 0–2 ל. ב-30 ביוני 2019, כבש את שער הבכורה שלו בנבחרת בניצחון 0–4 נגד במסגרת גביע אפריקה לאומות 2019.

==תארים==
; פיטרבורו יונייטד
*פרס הפוטבול ליג: 

; אישיים
*נבחרי העונה בליגה השלישית באנגליה: 

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני סאות'אנד יונייטד
קטגוריה:כדורגלני פיטרבורו יונייטד
קטגוריה:כדורגלני נוטינגהאם פורסט
קטגוריה:כדורגלני מידלסברו
קטגוריה:כדורגלני אדנה דמירספור
קטגוריה:כדורגלני ווטפורד
קטגוריה:כדורגלני גביע אפריקה לאומות 2019
קטגוריה:כדורגלני נבחרת הרפובליקה הדמוקרטית של קונגו
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:אישים מהרפובליקה הדמוקרטית של קונגו שנולדו ב-1992
הבחירות לנשיאות ישראל (2021)

הבחירות השבע־עשרה לנשיאות ישראל נערכו ב-2 ביוני 2021, כ"ב בסיוון ה'תשפ"א ובהן בחרה הכנסת העשרים וארבע את יצחק הרצוג לנשיא מדינת ישראל האחד עשר. מולו התמודדה כלת פרס ישראל למפעל חיים ואשת החינוך, מרים פרץ. הרצוג זכה ברוב של 87 קולות, ופרץ ב-26 קולות. הרצוג קיבל את מספר הקולות הרב ביותר בבחירות לנשיאות אי פעם. לראשונה מזה 48 שנים, לא התמודדו חברי כנסת מכהנים ולראשונה שני המועמדים היו מועמדים עצמאיים ולא מטעם מפלגה כזאת או אחרת.

==דיני הבחירות==
* ב-5 ביולי 2021 הסתיימה תקופת 7 שנות כהונתו של ראובן ריבלין כנשיא מדינת ישראל. על פי סעיף 3 (ב) לחוק יסוד: נשיא המדינה נשיא המדינה יכהן תקופת כהונה אחת בלבד.
* מועמדות לנשיאות תוגש ליושב ראש הכנסת כשהיא חתומה בידי 10 חברי הכנסת לפחות ובצירוף הסכמת המועמד (סעיף 6 לחוק-יסוד: נשיא המדינה).
* בעלי זכות הבחירה הם 120 חברי הכנסת העשרים וארבע.
* הבחירות מתקיימות בהצבעה חשאית במליאת הכנסת.
* נשיאות הכנסת תמנה 3 חברי כנסת לחברי ועדת קלפי.

==ההיערכות לבחירות==
ב-10 במאי החליטה נשיאות הכנסת כי הבחירות יתקיימו ב-2 ביוני 2021. ב-12 באפריל 2021, פרסמה היועצת המשפטית לכנסת את נוהלי הבחירות. כמו כן לראשונה הופצו טפסים ייעודיים לחתימת חברי הכנסת למען מועמד לנשיאות.

כחברי ועדת הקלפי פעלו חברי הכנסת דוד ביטן, אמילי מואטי, יוסף טייב ויואל רזבוזוב.

== המועמדים ==
* יצחק הרצוג – יושב ראש הסוכנות היהודית. מזכיר הממשלה בממשלתו של אהוד ברק, ראש האופוזיציה וחבר הכנסת מטעם מפלגת העבודה בשנים 2003–2018, מתוכן כיהן כיו"ר המפלגה בשנים 2013–2017. כיהן כשר בממשלות ישראל בשנים 2005–2011. הרצוג, בנו של חיים הרצוג, נשיא מדינת ישראל השישי, ונכדו של הרב יצחק אייזיק הלוי הרצוג, הרב הראשי לישראל. הגיש את מועמדותו בתמיכת 27 חברי כנסת.
* מרים פרץ – אשת חינוך ישראלית ששניים מבניה, קציני צה"ל, נהרגו בקרב בעת שירותם. מאז היא מרצה בקרב בני נוער וחיילי צה"ל. כלת פרס ישראל למפעל חיים לשנת 2018, על פעילותה לחיזוק הרוח היהודית-ישראלית. הגישה את מועמדותה בתמיכת 11 חברי כנסת.

טרם המועד האחרון להגשת מועמדות, 19 במאי, מספר אישי ציבור הצהירו על כוונותיהם להתמודד לתפקיד, אולם בסופו של דבר לא הגישו את מועמדותם, ובהם: שמעון שטרית, יוסף אברמוביץ, מיכאל בר-זוהר, יהורם גאון, יהודה גליק, אלהאם חאזן ועמיר פרץ.

== תוצאות הבחירות ==
{| class="wikitable"
|+
|-
!המועמד
!קולות
|-
|יצחק הרצוג
|87
|-
|מרים פרץ
|26
|-
|פתקים לבנים
|3
|-
|פתקים פסולים
|3
|-
|לא הצביעו
|1
|-
|סה"כ
|120
|}

==קישורים חיצוניים==
* 
* 
* 

==הערות שוליים==

קטגוריה:בחירת נשיא מדינת ישראל
קטגוריה:הכנסת העשרים וארבע
קטגוריה:בחירות 2021 בישראל
ויקטור גניש

ויקטור גניש (נולד ב-19 בנובמבר 1966) הוא כדורגלן עבר ומאמן כדורגל ישראלי.

==קריירה כשחקן==
גניש גדל בשכונת ג'סי כהן בחולון ושיחק במחלקת הנוער של הפועל ראשון לציון. עלה לקבוצה הבוגרת ששיחקה בליגה א' דרום בשנת 1984. עשה את כל המסלול כשחקן הרכב דרך עלייה לליגה הארצית, חזרה לליגה א' ועלייה עד לליגה הבכירה. בעונת 1996–1997 הצטרף לקבוצת מכבי עירוני אשדוד, שחיפשה מחליף לבלם רוני אוואט שנפצע. גניש העפיל עם עירוני לליגה הלאומית ולאחר מכן המשיך עוד עונה. בעונות הבאות שיחק בקבוצות שמשון תל אביב והפועל בת ים מהליגה הארצית. וסקציה נס ציונה והפועל מרמורק מליגה א'.

==קריירת אימון==
גניש התחיל כמאמן נוער ונערים ובמקביל השלים את תעודת הפרו שלו (מעניקה את האישור לאמן בליגה העל). בעונת 2007–2008 שימש כעוזר מאמן בהפועל ראשון לציון. אימן בוגרים במכבי בת ים בעונת 2008–2009 והוביל אותה בצמרת, אך עזב באמצע העונה בעקבות חילוקי דעות עם יושב ראש הקבוצה. אימן בשמשון בני טייבה, אימן שנתיים במכבי השקמה/רמת חן והוביל אותה עד למבחני העלייה לליגה הארצית. אימן את הפועל מרמורק בעונות 2012–2014 פעמיים לסירוגין והציל את הקבוצה מירידת ליגה. אימן את מ.ס. כפר קאסם בעונת 2014–2015 בליגה א'. בעונות 2015–2017 הוביל את מכבי קריית מלאכי עד למבחני העלייה לליגה א'. 

את עונת 2017–2018 החל כעוזר מאמן בהפועל בני לוד ולאחר מספר מחזורים החל לאמן את בית"ר נורדיה ירושלים, איתה סיים במקום ה-4 והשתתפות במבחני העלייה לליגה הלאומית. בעונת 2018–2019 אימן את הפועל כפר שלם ובעונת 2019–2020 אימן את קבוצת ירמיהו חולון.

==חיים אישיים==
ויקטור גניש נשוי לדפנה ואב לבת ובן. מתגורר בראשון לציון. במקביל לעבודתו כמאמן כדורגל, עובד כמנהל תברואה בעיריית ראשון לציון. בנו טל גניש משחק כשוער בליגה ג'.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:חולון: כדורגלנים
קטגוריה:כדורגלני הפועל ראשון לציון
קטגוריה:כדורגלני מכבי עירוני אשדוד
קטגוריה:כדורגלני שמשון תל אביב
קטגוריה:כדורגלני הפועל בת ים
קטגוריה:כדורגלני סקציה נס ציונה
קטגוריה:כדורגלני הפועל מרמורק
קטגוריה:מאמני כדורגל ישראלים
קטגוריה:מאמני מכבי עירוני בת ים
קטגוריה:מאמני הפועל מרמורק
קטגוריה:מאמני מועדון ספורט כפר קאסם
קטגוריה:מאמני מכבי עירוני קריית מלאכי
קטגוריה:מאמני הפועל אשדוד
קטגוריה:ישראלים שנולדו ב-1966
פורד פלקון FG

פורד פלקון FG (באנגלית: Ford Falcon FG) היא מכונית סלון מתוצרת יצרנית הרכב פורד אוסטרליה , חברת בת של פורד אשר יוצר בין השנים 2008–2014 באוסטרליה.

==תצורות==
* 4 דלתות - סדאן (דגמים: "XT", "G6", "G6E", "G6E Turbo", "XR6", "XR6 Turbo", "XR8").
* 2 דלתות - טנדר מסוג "Utility" (דגמים: "R6", "XR6", "XR6 Turbo", "XR8").

=="פורד פלקון FG"==

* דגמי "פורד פלקון FG" יוצרו מפברואר 2008 – אוקטובר 2014.
* 5 נוסעים.
* מנוע קדמי.
* מנועי בנזין.
* סוג הנעה: הנעה אחורית.
* מנוע קירור מים.
* דגם "XR8" הוגדר כ"מכונית שרירים". בדגם הורכב מנוע V8 צילינדרים, 5.4-5.0 ליטר.
* דגמי "פורד פלקון FG" משרתים כמוניות באוסטרליה.
* דגמי "פורד פלקון FG" משרתים כניידות משטרה ב"משטרת ניו זילנד".

== תמונות ==
<gallery mode="packed" heights="80">
קובץ:2008-2009 Ford FG Falcon XR6 (Red).jpg | "פורד פלקון FG" דגם "XR6"
קובץ:2008 Ford Falcon (FG) XT sedan (2010-12-06).jpg | "פורד פלקון FG" דגם "XT", שנת 2008
קובץ:2008 Ford Falcon (FG) G6E sedan (2015-12-07) 02.jpg | "פורד פלקון FG" דגם "G6E", שנת 2008
קובץ:2009-2010 Ford FG G6 Limited Edition sedan 01.jpg | "פורד פלקון FG" דגם "G6"
קובץ:Ford Falcon XR8 Boss 260 (5).jpg | "פורד פלקון FG" דגם "XR8 Boss 260"
קובץ:Ford Falcon XR8 Boss 260 (3).jpg | "פורד פלקון FG" דגם "XR8 Boss 260"
קובץ:Ford Falcon XR8 (10942931793).jpg | "פורד פלקון FG" דגם "XR8"
קובץ:2012 Ford G6E MkII.JPG | "פורד פלקון FG" דגם "G6E", שנת 2012
קובץ:FPV FG F6 (3).jpg | "פורד פלקון FG" דגם "F6"
קובץ:2008 Ford FG G6E Turbo sedan 01.jpg | "פורד פלקון FG" דגם "G6E Turbo", שנת 2008 - מבט לתא הנהג ולוח מחוונים
קובץ:Ford Falcon G6E Turbo (27398615208).jpg | "פורד פלקון FG" דגם "G6E Turbo"
קובץ:Ford XR6 Ute (24125731871).jpg | "פורד פלקון FG" מסוג "Utility", דגם "XR6"
קובץ:2008 Ford FG Falcon ute.jpg | "פורד פלקון FG", דגם טנדר מסוג "Utility", שנת 2008
קובץ:Ford FG Falcon 50th Anniversary XR6 ute (2).jpg | "פורד פלקון FG", דגם "XR6" - טנדר מסוג "Utility"
קובץ:Ford FG Falcon 50th Anniversary XR6 ute (1).jpg | "פורד פלקון FG", דגם "XR6" - טנדר מסוג "Utility"
</gallery>

<gallery mode="packed" heights="100">
קובץ:2008 Ford Falcon (FG) XT sedan, Black Cabs peak service taxi (2015-07-10) 02.jpg | "פורד פלקון FG" דגם "XT", שנת 2008 - מונית
קובץ:2013 Ford Falcon (FG II) G6E sedan, Silver Top taxi (2015-07-14).jpg | "פורד פלקון FG" דגם "G6E", שנת 2013 - מונית
קובץ:2011-2013 Ford Falcon (FG II) XT sedan, TriColor taxis (2017-04-22).jpg | "פורד פלקון FG" דגם "XT" - מונית
</gallery>

<gallery mode="packed" heights="120">
קובץ:2013 FPV FG F6 Typhoon sedan - NSW Police (9600180543).jpg | "פורד פלקון FG" שנת 2013 - ניידת משטרה במשטרת "ניו זילנד"
קובץ:2012 FPV FG GT RSpec sedan - NSW Police (9603449348).jpg | "פורד פלקון FG", שנת 2012 - ניידת משטרה במשטרת "ניו זילנד"
קובץ:Ford Falcon NSW Police (22447490328).jpg | "פורד פלקון FG", שנת 2012 - ניידת משטרה במשטרת "ניו זילנד"
</gallery>

==ראו גם==
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:טנדרים
קטגוריה:מוניות
קטגוריה:מכוניות שרירים
FG
קטגוריה:דגמי מכוניות שהושקו ב-2008
קטגוריה:כלי רכב המיוצרים באוסטרליה
בגרמניה לפני המלחמה

"בגרמניה לפני המלחמה" הוא שיר של שלמה ארצי מתוך האלבום "חום יולי אוגוסט", שיצא לאור בשנת 1988, על ידי חברת התקליטים הד ארצי.

== רקע ==

השיר נכתב והולחן על ידי שלמה ארצי, והופק על ידי לואי להב, בדומה לשאר שירי האלבום. כמו כן, השיר נכלל באלבום "חום יולי אוגוסט", שעסק בנושאים פוליטיים ובמשפחתו של ארצי.

שם השיר, הפתיחה והסיום שלו הם בהשראתו של השיר "In Germany Before the War" של רנדי ניומן.
השיר זכה לביקורות טובות.

השיר מדבר על התקופה שלפני השואה ולפני מלחמת העולם השנייה, ומספר את הסיפור ממספר נקודות מבט, של אימו כניצולת שואה ושלו עצמו כבן הדור השני.

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על גרמניה
האי ברחוב הציפורים (סרט)

האי ברחוב הציפורים הוא סרט דני שהופץ בשנת 1997 בבימויו של , אשר מבוסס על ספר בעל אותו שם.

== עלילה ==
עלילת הסרט מבוססת על עלילת הספר האי ברחוב הציפורים.

== שחקנים ==
* פטריק ברגין בתפקיד סטפן
* ג'ורדין קיזיוק בתפקיד אלכס
* ג'ק ורדן בתפקיד בורוך
* ג'יימס בולעם בתפקיד הרופא סטודג'ינסקי
* סטפן סאוק בתפקיד גואלר
* סיימון גרגור בתפקיד הנריק
* לי רוס בתפקיד פרדי
* סוזנה המילטון בתפקיד אמה של סטסיה
* סיאן ניקולה ליקר בתפקיד סטסיה
* מייקל ביירן בתפקיד בולק
* הת'ר טוביאס בתפקיד הגברת סטודג'ינסקי
* ליאון סילבר בתפקיד מר גרין
* סו ג'ונס-דייוויס בתפקיד הגברת גרין

== פרסים ==
הסרט זכה במספר פרסים בפסטיבל הסרטים הבינלאומי בברלין.

== קישורים חיצוניים ==

קטגוריה:סרטי 1997
קטגוריה:סרטים על השואה
קטגוריה:זיכרון שואת יהודי פולין
מגדל הטלוויזיה רמסוואראם

מגדל הטלוויזיה רמסוואראם (בטמילית: ராமேஸ்வரம் தொலைக்காட்சி கோபுரம்) הוא מגדל טלוויזיה שהוקם בשנת 1995. גובהו , וזהו המבנה הגבוה ביותר בהודו. המגדל משמש את חברת דודרשאן לשידור טלוויזיה. המבנה העיקרי עשוי בטון מזוין והתורן עשוי פלדת מסבך.

== מיקום ==
מגדל הטלוויזיה רמסוואראם ממוקם בעיירה רמסוואראם, שהיא עירייה קטנה במחוז ראמאנתפוראם, מחוז מינהלי במדינת טאמיל נאדו הדרום הודית.

== קישורים חיצוניים ==

* [http://wikimapia.org/#lat=9.2928771&lon=79.309423&z=19&l=0&m=b&v=8 מיקום בוויקימאפ]

== הערות שוליים ==

קטגוריה:מגדלי תקשורת
קטגוריה:אסיה: מגדלים
קטגוריה:הודו: מבנים
קטגוריה:טמיל נאדו
מבצע מהלך מבריק

מבצע מהלך מבריק הוא מבצע צבאי בלבנון, שביצעה יחידת אגוז ב-14 באפריל 1997. במבצע זה ביצע כוח מיחידת אגוז, בפיקודו של סא"ל משה תמיר, פשיטה על פאתי הכפר ע'נדוריה, ששימש בסיס פעילות לפעילי החזבאללה בדרום לבנון.

== תכנון המבצע ==
במסגרת הקו ההתקפי שהוביל אלוף פיקוד הצפון, עמירם לוין, נגד ארגוני המחבלים בדרום לבנון, ביצעו יחידות מובחרות פשיטות על כוחות האבטחה של חזבאללה בכפרים שמהם פעל הארגון בדרום לבנון. הפשיטה הראשונה בוצעה בשנת 1995 ביוזמת מפקד חטיבת גולני, אל"ם משה קפלינסקי, שגם פיקד על הפעולה. הכוח, סיירת גולני בפיקוד רב-סרן ארז נהיר, ארב בהצלחה לכוח האבטחה שהציב חזבאללה בכפר שקרא ופגע במספר פעילים. המבצע היה אבן דרך, והיווה פתח לסדרת מבצעים דומים, ובהם מבצע גוף חימום, פשיטה שביצע כוח מסיירת צנחנים, בפיקוד רב-סרן יוסי בכר, שבמהלכה ארב והרג שישה פעילי חזבאללה שהיוו את כוח האבטחה של הארגון בפאתי הכפר זווטר א־שרקיה .

באפריל 1997 זיהה כוח תצפית מגדוד 869 שהיה במוצב טייבה, שברצועת הביטחון בדרום לבנון, כוח אבטחה של החזבאללה בפאתי הכפר ע'נדוריה ודיווח על כך לכוחות פיקוד הצפון. הדיווח הגיע ליחידת אגוז, ומפקדה, סא"ל משה תמיר, יזם פשיטה במטרה לפגוע בכוח האבטחה. מפקד אוגדת הגליל, תא"ל יום טוב סמיה, אישר את התוכנית.

== מהלך המבצע ==
בליל המבצע, עם רדת החשכה, יצאה פלגה מיחידת אגוז, בפיקודם של תמיר ומפקד הפלגה, סרן רון וייזל, ממוצב צד"ל בתנועה רגלית לעבר ע'נדוריה. הכוח מיקם עמדת תצפית וכן עמדה ובה כוח רתק, שעליה פיקד סגן פיני יוסף, ולאחר מכן התגנב לפאתי הכפר. הכוח זיהה חוליית אבטחה בת שמונה פעילי חזבאללה, והרג את חבריה. בתגובה נפתחה לעבר הכוח אש מעמדות חזבאללה בכפר. כוח הרתק בפיקוד יוסף השיב באש למקורות הירי, והכוח נסוג כשהוא נעזר גם במסוקי קרב של חיל האוויר שחיפו עליו בנסיגה. הכוח שב לקו המוצבים של צה"ל וממנו התפנה לישראל.

==לקריאה נוספת==
* משה תמיר, מלחמה ללא אות, מערכות, 2005, עמודים 172–182.
==הערות שוליים==

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1997 בישראל
סירין בנת שמעון

סירין בנת שמעון (בערבית: سيرين بنت شمعون) הייתה שפחה מצרית קופטית, אשר נשלחה בשנת 628 על ידי מושל מצרי, ביחד עם אחותה, מאריה אל-קבטיה, אל מוחמד, אחרון נביאי האסלאם. בדרכה ממצרים לחצי-האי ערב היא התאסלמה, ומאוחר יותר אף פגשה את מוחמד, ובכך הפכה למעשה להיות אחת מהצחאבה.

היא נישאה למשורר חסן אבן ת'אבת, עמו היא הביאה לעולם את עבד אל-רחמן אבן חסן.

== הערות שוליים ==

קטגוריה:צחאבה
פאפיראסן

פּאַפּיראָסן (קרי: "פָּפִּירוֹסְן"; יידיש: "סיגריות") הוא פזמון מפורסם שנכתב בידי הרמן יבלוקוף במחצית הראשונה של שנות ה-20 של המאה ה-20, ונקשר כיום לעיתים קרובות בזיכרון השואה.

== רקע ==
יבלוקוף מספר בזיכרונותיו כי הוא חיבר את "פאפיראסן" באירופה לפני הגירתו, לאחר שהיה עד למאמצי הישרדותם של יתומים עניים, שהזכירו לו את ילדותו בזמן הכיבוש הגרמני של גרודנו במלחמת העולם הראשונה, אז התפרנס כרוכל סיגריות. הלחן הוא נעימה של כמה שירים מזרח-אירופיים, בהם השיר הרוסי "Милаша-молдаванка" ("מילָשָה-מולדָבנקה"). הפזמון זכה לפרסום ולפופולריות ב-1932, לאחר שיבלוקוף השמיע חלק ממנו במסגרת תוכנית רדיו שערך בתחנת הרדיו הניו-יורקית היידית החשובה WEVD.

בתקופת השואה חוברו בגטאות פולין וליטא מילים חדשות, עכשוויות, לשיר. אחד הידועים שבהם הוא שירה של ריקלה גלֶזֶר (ריקלע גלעזער) מגטו וילנה, "ס'איז געווען אַ זומערטאָג" ("היה זה יום קיץ"), על טבח היהודים ביער פונאר. השיר הושר בין היתר על ידי חוה אלברשטיין.

==ראו גם==
* מוכרי הסיגריות מכיכר שלושת הצלבים

==הערות שוליים==

קטגוריה:שירים ביידיש
אבובקרי יעוזה

אבובקרי יעוזה (באנגלית: Ababkuri Yahuza; נולד ב-8 באוגוסט 1984 בגאנה) הוא כדורגלן עבר גנאי.

==קריירה כשחקן==
יעוזה החל את קריירת המשחק שלו בקבוצת הנוער של קינג פייסל בייבס מהעיר קומאסי שבגאנה. ב-2003 עלה יעוזה לקבוצה הבוגרת ותחתיה שיחק כשנתיים.

ב-2005, עזב את גאנה והצטרף להפועל כפר סבא. בעונתו הראשונה, הרשים יעוזה ביכולותו כשכבש שלושה שערים אך עונתו השנייה הייתה חלשה יותר ובסיומה הוא שוחרר. ב-2008 חתם בהפועל קריית שמונה. במהלכה של העונה עבר יעוזה תאונת דרכים קשה ובמהלכה הרכב בו נסע החליק. הקשר פונה לבית החולים זיו שבצפת שם אובחן כסובל משבר בצלעות. בדצמבר 2008, קיבל יעוזה את הודעת השחרור מהמועדון לאחר שלא הצליח להטביע את חותמו.

לאחר שלא הצליח למצוא קבוצה בישראל, אבובקרי חזר לגנאה וחתם בניו אדוביאס יונייטד מהעיר ניו אדוביאס מדרום המדינה. במדיה שיחק עד שנת 2012 ובסיומה של עונה זו הוא הודיע על פרישה ממשחק פעיל.

===קריירה בנבחרת===
באוקטובר 2003 הוא השתתף במשחקים הכל אפריקאים יחד עם נבחרת גאנה ויחד עימה זכה במדליית הארד.

באוגוסט 2004 זומן לנבחרת בשנית לקראת אולימפיאדת אתונה. יעוזה היה חלק מהסגל הכולל לאולימפיאדה אך לא נטל חלק באף משחק רשמי. סך הכל שיחק הקשר חמישה משחקים במדי הנבחרת.

==תארים כשחקן==
===כשחקן===
* המשחקים הכל אפריקאים- מדליית ארד (1): 2003

==קישורים חיצוניים ==

קטגוריה:כדורגלנים גנאים
קטגוריה:כדורגלני נבחרת גאנה
קטגוריה:כדורגלני הפועל כפר סבא
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:נפגעי תאונות דרכים בישראל
קטגוריה:ספורטאים גנאים בישראל
קטגוריה:גנאים שנולדו ב-1984